Numarul de celule CD4 sub 500 creste riscul de cancer pentru pacientii cu HIV

Mentinerea unui numar de celule CD4 peste 500 celule/mm3 va proteja pacientii HIV-pozitivi de o multime de tipuri de cancer definitorii SIDA si nedefinitorii SIDA, concluzioneaza investigatori francezi intr-un articol publicat online pe 8 octombrie in Lancet Oncology. 

Investigatorii au analizat ratele primelor sapte cel mai des intalnite tipuri de cancer la persoanele cu HIV si au descoperit ca numarul de celule CD4 a reprezentat cel mai puternic factor de risc pentru cateva dintre ele. Majoritatea pacientilor din studiu, care a inclus date colectate intre 1998 si 2006, luau terapie antiretrovirala. 

”Rezultatele noastre sugereaza ca terapia antiretrovirala combinata ar fi cea mai benefica daca restaureaza sau mentine numarul de celule CD4 peste 500 celule/mm3, in felul acesta indicand diagnosticul timpuriu al infectiei HIV si initierea timpurie a tratamentului”, comenteaza autorii. 

Normele actuale recomanda ca tratamentul HIV trebuie inceput atunci cand numarul de celule CD4 al unui pacient se afla in jurul a 350 celule/mm3. Descoperirile studiului francez vor sprijini argumentele clinicienilor care considera ca vor exista beneficii aditionale pentru supravietuire daca tratamentul este inceput inainte ca numarul de celule CD4 al unui pacient sa scada sub 500 celule/mm3. 

Infectia cu HIV este asociata cu un risc crescut de aparitie a mai multor tipuri de cancer. Din momentul in care terapia HIV eficienta a devenit disponibila au existat scaderi ale incidentei tipurilor de cancer definitorii SIDA: sarcomul lui Kaposi si limfomul non-Hodgkin, insa numarul de cazuri ale catorva tipuri de cancer nedefinitorii SIDA a crescut. 

Multe dintre aceste tipuri de cancer nedefinitorii SIDA sunt legate de alte infectii, insa este neclar ce rol au numarul de celule CD4, incarcatura virala si utilizarea terapiei antiretrovirala in aparitia sau prevenirea diverselor malignitati. 

Prin urmare investigatorii au examinat baza de date HIV a spitalelor din Franta pentru a determina incidenta celui mai des intalnite sapte tipuri de cancer la pacientii cu HIV si relatia lor cu numarul de celule CD4, incarcatura virala si utilizarea tratamentului HIV. 

Aceste tipuri de cancer au fost: sarcomul lui Kaposi, limfomul non-Hodgkin, limfomul Hodgkin, cancerul pulmonar, cancerul hepatic, cancerul de col uterin si cancerul anal. 

Un total de 52.278 pacienti cu 253.353 ani persoane de urmarire au fost inclusi in analiza. 

Tratamentul HIV a fost folosit de 73% dintre pacienti pe toata perioada de urmarire dintre 1998 si 2006. 

Sarcomul lui Kaposi a fost tipul de cancer cel mai des diagnosticat (565 pacienti, incidenta 2,32 la 100 ani persoane). 

Urmatorul cel mai des intalnit a fost limfomul non-Hodgkin, care a fost diagnosticat la 511 pacienti (incidenta 2,09 la 100 ani persoane), urmat de cancerul pulmonar (207 cazuri, incidenta 0,85 la 100 ani persoane). 

Au existat de asemenea 149 cazuri de limfom Hodgkin (incidenta 0,61 la 100 ani persoane), 119 diagnostice de cancer hepatic (incidenta 0,49 la 100 ani persoane), 74 cazuri de cancer anal (incidenta 0,30 la 100 ani persoane), iar cancerul cervical (de col uterin) a fost descoperit la 69 pacienti (incidenta 0,93 la 100 ani persoane). 

Majoritatea cancerelor au aparut la o distanta de aproximativ sase pana la opt ani dupa ce un pacient a fost in primul rand diagnosticat cu HIV. Cu toate acestea, atat cancerul hepatic, cat si cel anal, au fost asociate cu o durata mai lunga a infectiei HIV, fiind diagnosticate in medie dupa zece ani de la diagnosticarea cu HIV. 

Pacientii diagnosticati cu sarcomul lui Kaposi si limfom non-Hodgkin aveau numerele de celule CD4 nadir si curent scazute (sub 200 celule/mm3). Mai mult de atat, cu toate ca jumatate dintre pacientii diagnosticati cu aceste malignitati primeau terapie antiretrovirala, ei aveau o incarcatura virala mare, sugerand esecul virusologic frecvent. 

Tratamentul HIV era folosit de doua treimi dintre pacientii diagnosticati cu tipuri de cancer nedefinitorii SIDA. Acesti pacienti aveau un numar de celule CD4 mediu de 244 celule/mm3, iar incarcatura virala medie era de aproximativ 500 copii/ml. 

Aproape toti pacientii diagnosticati cu cancer anal luau terapie antiretrovirala. Acesti indivizi aveau un numar de celule CD4 nadir de 68 celule/mm3, aveau o perioada de timp mai lunga de la diagnosticarea infectiei HIV, petrecusera in medie doi ani cu un numar de celule CD4 sub 200 celule/mm3 si un an cu o incarcatura virala peste 100.000 copii/ml. 

Numarul de celule CD4 mediu la momentul in care cancerul anal a fost diagnosticat a fost 276 celule/mm3. 

Investigatorii au testat factorii de risc pentru toate cele sapte tipuri de cancer folosind 78 de modele statistice. 

Acestea au aratat o relatie evidenta intre numarul de celule CD4 si aparitia tuturor tipurilor de cancer cu exceptia cancerului anal. Intr-adevar, riscul de aparitie a acestor tipuri de cancer a fost semnificativ crescut pentru pacientii cu un numar de celule CD4 intre 350 si 499 celule/mm3, in comparatie cu pacientii cu un numar de celule CD4 peste 500 celule/mm3. 

O incarcatura virala mare (peste 100.000 copii/ml) a fost asociata cu un risc crescut de cancere nedefinitorii SIDA, in timp ce utilizarea terapiei antiretrovirala, chiar si atunci cand raspunsurile imunologic si virusologic au fost verificate, a avut un rol protector. 

Riscul de aparitie a cancerului anal a crescut cu 30% cu fiecare an in care un pacient avea un numar de celule CD4 sub 200 celule/mm3 (RR = 1,3 [intre 1,2 si 1,5]; 95% incredere; p = 0,0001) si cu 20% cu fiecare an in care incarcatura virala era peste 100.000 copii/ml (RR = 1,2 [intre 1,1 si 1,24]; 95% incredere; p = 0,005). 

Luarea terapiei antiretrovirala a scazut riscul de aparitie a cancerului cervical cu 50% (RR = 0,5 [intre 0,3 si 0,09]; 95% incredere; p = 0,03), iar un numar de celule CD4 mare de asemenea a redus semnificativ riscul de aparitie a acestei malignitati (p = 0,0002). 

”Imunodeficienta a crescut riscul de aparitie a tuturor tipurilor de cancer pe care le-am investigat”, scriu cercetatorii, care sugereaza: „deficienta imunitara ar afecta abilitatea celulelor gazda de a limita expansiunea celulelor tumorale sau a replicarii virale”. 

Investigatorii subliniaza ca diagnosticarea prompta a HIV si initierea timpurie a terapiei antiretrovirala ar putea stopa riscul de aparitie a cancerului. Ei de asemenea sugereaza: „accesul la programele de evaluare a cancerului cervical ar trebui oferit tuturor femeilor HIV-pozitive, iar programele de evaluare specifice cancerului, cum ar fi cele pentru cancerul pulmonar si cancerul anal, trebuie avute in vedere la pacientii infectati HIV”. 

